রাশিয়ায় চাকরি দেওয়ার নামে ভারতীয় যুবককে প্রতারণা!

ওয়েব ডেস্ক : রাশিয়ায় (Russia) মোটা টাকার বেতনের চাকরির প্রস্তাব দিয়ে ভারতীয় যুবককে (Indian Youth) প্রতারণা। শুধু তাই নয়, ওই যুবককে ইউক্রেনের বিরুদ্ধে লড়াইয়ের জন্য পাঠানো হয়েছে বলে অভিযোগ। জানা গিয়েছে, ওই ভারতীয় যুবক হলেন হায়দরাবাদের (Hyderabad) বাসিন্দা। ঘটনাটি সামনে আসার পরেই চাঞ্চল্য ছড়িয়েছে।

জানা যাচ্ছে, ভারতীয় ওই যুবকের নাম মহম্মদ আহমেদ। সে হায়দরাবাদের খইরতাবাদ এলাকার বাসিন্দা। অভিযোগ, এক এজেন্ট তাঁকে একটি নির্মাণ সংস্থায় কাজ করানোর জন্য মোটা বেতনের টোপ দেন। আর সেই ফাঁদে পা দিয়ে ২৫ এপ্রিল রাশিয়ায় যান ওই যুবক।

আরও খবর : হিন্দু মেয়েদের জিমে যাওয়ার দরকার নেই, নিদান BJP বিধায়কের

অভিযোগ, পুতিনের দেশে যাওয়ার পরেই ওই যুবককে জোর করে ইউক্রেনের (Ukraine) বিরুদ্ধে যুদ্ধে পাঠানো হয়। ভারতীয় ওই যুবকের এক আত্মীয় বলেছেন, জোর করে মহম্মদকে যুদ্ধে যোগদানের জন্য বাধ্য করা হয়েছে। তিনি দাবি করেছেন, দ্রুত ওই যুবককে উদ্ধার করে ফিরিয়ে আনা হোক ভারতে।

জানা গিয়েছে, মহম্মদ আহমেদ এক রেস্তঁরায় বাউন্সারের কাজ করতেন। সেখানেই এক এজেন্টের সঙ্গে তাঁর পরিচিয় হয়। ওই ব্যক্তিই মহম্মদকে রাশিয়ায় মোটা বেতনের চাকরি দেওয়া আশ্বাস দেন। আর সেই প্রলোভনে পা দিতেই বিপদের মুখে পড়ে ওই যুবক। পরিবার জানাচ্ছে, রাশিয়ায় যাওয়ার পর থেকে আরও কোনও খোঁজ পাওয়া যায়নি ওই যুবকের।

দেখুন অন্য খবর :